شەفەق نیوز/ وەڕیەوبەر گشتی وەڕیەوبردن قەیران لە پارێزگای تەهران راگەیان ئامادەباشی لە فەیروزکوه '' نزیک تەهران'' دویای ئەوە ک ژمارەیگ زەویلەرزە وەخوەی دی لە دویەکە شەوەکیەو، و پێشبینی کرد ک ئەوە پێشەکی ئەرا زەولەرزەی گەورایگە. ئەویش هات لەوەختیگ ک هەفتم زەویلەرزە دا لە سەنتەر فیروزکوه وەهێز ٣،٥ لەبان پەیمانەی ریختەر، یەکشەممە ئیوارەگەی.مەنسور دەرەجاتی وەڕیەوبەر قەیرانەگان لە پارێزگای تەهران وت: شایەت ئی زەولەرزە خوەی پێشەکی بوود ئەرا زەویلەرزەیگ گەوراتر، وەلی ئومیدخوازیمن ئەوە روونەیەێد.دەرەجاتی وتیش؛ نەکەفتیمنە وەر هیچ زەرەدیگ لە زەویلەرزە لە فیروزکوه، رووژ یەکشەممە، بەڵکم تەگبیر و بریارەیل پێوست سەنیمن.وەگورەی رەوانگەی زەویلەرزە لە زانکۆی تەهران، سەنتەر زەویلەرزەگە وە دویری ٢٢ کلم لە فەیروزکوه بوی، و وەقوولی ٨ کیلومەتر، و هەر ئەو ناوچەس ک ٧ زەولیەرزە دالی لە ماوەی کەمتر لە ٢٤ ساعەت.
